CELEX: E2014J0007
Language: fi
Date: 2014-09-24 00:00:00
Title: Tuomioistuimen päätös, annettu 24 päivänä syyskuuta 2014 , asiassa E-7/14, EFTAn valvontaviranomainen v. Norjan kuningaskunta (ETA:n jäsenvaltio jättänyt noudattamatta velvoitteitaan – vapaus tarjota palveluja – ETA-sopimuksen 36 artikla – täysi rekisteröintivero leasingvuokratuista moottoriajoneuvoista, jotka Norjassa asuvat henkilöt ovat tuoneet tilapäisesti Norjaan)

16.4.2015   
            
            
               FI
            
            
               Euroopan unionin virallinen lehti
            
            
               C 122/5
            
         TUOMIOISTUIMEN PÄÄTÖS,
   annettu 24 päivänä syyskuuta 2014,
   asiassa E-7/14,
   EFTAn valvontaviranomainen v. Norjan kuningaskunta
   (ETA:n jäsenvaltio jättänyt noudattamatta velvoitteitaan – vapaus tarjota palveluja – ETA-sopimuksen 36 artikla – täysi rekisteröintivero leasingvuokratuista moottoriajoneuvoista, jotka Norjassa asuvat henkilöt ovat tuoneet tilapäisesti Norjaan)
   (2015/C 122/06)
   Asiassa E-7/14, EFTAn valvontaviranomainen v. Norjan kuningaskunta, on esitetty HAKEMUS, jossa pyydetään toteamaan, että Norjan kuningaskunta on jättänyt noudattamatta ETA-sopimuksen 36 artiklan mukaisia velvoitteitaan pitämällä voimassa kansalliset säännöt, joiden mukaan Norjassa asuvien henkilöiden Norjaan tilapäisesti tuomista, ulkomaille rekisteröidyistä leasingvuokratuista moottoriajoneuvoista on maksettava täysi rekisteröintivero, kun henkilöllä ei ole oikeutta verovapautukseen tai palautukseen ja kun ajoneuvoa ei ole tarkoitus käyttää pääasiallisesti Norjassa pysyvällä tavalla eikä sitä tosiasiassa käytetä tällä tavoin. Tuomioistuin, toimien kokoonpanossa Carl Baudenbacher, presidentti, ja tuomarit Per Christiansen ja Páll Hreinsson (esittelevä tuomari), on antanut 24 päivänä syyskuuta 2014 tuomion, jonka tuomiolauselma on seuraava:
   Tuomioistuin
   
               1.
            
            
               toteaa, että pitämällä voimassa kansalliset säännöt, joiden mukaan Norjassa asuvien henkilöiden Norjaan tilapäisesti tuomista, ulkomaille rekisteröidyistä leasingvuokratuista moottoriajoneuvoista on maksettava täysi rekisteröintivero, kun henkilöllä ei ole oikeutta verovapautukseen tai palautukseen ja kun ajoneuvoa ei ole tarkoitus käyttää pääasiallisesti Norjassa pysyvällä tavalla eikä sitä tosiasiassa käytetä tällä tavoin, Norjan kuningaskunta on jättänyt noudattamatta ETA-sopimuksen 36 artiklan mukaisia velvoitteitaan;
            
         
               2.
            
            
               määrää Norjan kuningaskunnan maksamaan oikeudenkäyntikulut.